Vallensbæk Senior Park

Nyhedsbrev nr. 2 Februar 2017

Kære beboere, Vallensbæk Stationstorv 3

Så er vi klar med endnu et nyhedsbrev. Denne gang vil det først og fremmest handle om informationer, spørgsmål og svar fra mødet på Korsagergård tirsdag den 14. februar.

Der var desværre afbud fra Bente Heltberg, som var blevet indlagt med hjernerystelse efter en ulykke. Det betyder, at der bliver udpeget en ny projektleder til at stå for færdiggørelse af byggeriet.

Katja havde nået at forberede en masse informationer til os og kunne fortælle, at byggeriet stadig følger planen, det vil sige, at NJ-gruppen skal aflevere byggeriet den 1. april, hvorefter der vil være nogle test af fx. vand, varme og endelig færdiggørelse.

**Låsesystem og skilteplaner.**

Lige nu bliver der arbejdet med låsesystem og skilteplaner. Det er et ønske, at vi får lås med nøgle til hoveddør, depot rum og postkasser. Vi fik også vist eksempler på skiltning.

**Postkasser.**

Det er Post Nord, som suverænt beslutter, hvor postkasserne skal opstilles. Det bliver på parkeringsdækket i nærheden af rampen. Nøglesystem skal afklares.

**Elevatorservice.**

Der er valgt elevatorer fra Kone og lige nu er man ved at lave aftale om drift og vedligeholdelse. Det er en stor udgift og jo hurtigere udkalds tid vi ønsker, jo dyrere bliver aftalen. Elevatorerne er forsynet med nødtelefon m.m.

Katja kommenterede a**fskærmning** i strækmetal på taget, og der var flere kommentarer hertil fra beboerne.

**Depotrum.**

Der er nu lavet en fordeling af depot rummene. Depot rummene er isolerede, men ikke opvarmet. Der er trukket strøm fra lejlighed til eget depot rum. Oversigten er fremsendt fra KAB. Den opmærksomme læser vil straks efterlyse de nøjagtige mål, l x b x h. Det prøver vi at få fremskaffet.

**Adresse.**

Vi har nu fået tilsendt tillæg til lejekontrakten med adresse på lejligheden. Vores bygning er beliggende **Vallensbæk Stationstorv 3**, afdelingen hedder 4904-5 Stationstorvet (Vallensbæk Stationstorv). Og vores forening hedder Vallensbæk Senior Park. Kært barn har mange navne.

**Espalier på facaden både mod øst og vest**

Katja fortalte om espalier, som var med på de oprindelige tegninger. Der var tilslutning til, at det så vidt muligt ikke bliver sat op.

**Indflytning**

 Udlevering af nøgle, parkeringslicens, nøgle til depot rum og indflytningsblanket sker over tre dage: 1, 2, og 3. maj.

Næste etape er, hvornår beboerne kommer med flyttelæs/flyttebil.

Vi vil snarest modtage et skema, hvor vi kan afkrydse fx. hvilken dag, vi ønsker nøgler udleveret, og hvornår vi påtænker at komme med vores flyttelæs.

Målene på elevatorerne kommer med på indflytningsblanketten.

Skemaet sendes til Gert Ehrhorn, som er tovholder for flyttegruppen via mail senest 15. marts. Gert laver oversigt over ønsker, som sendes til KAB til videre bearbejdning og indgåelse af aftaler med beboerne.

Det er Vallensbæk Boligselskab, som er ansvarlig for at indflytningen sker på en god måde og stiller det fornødne mandskab til rådighed.

**Servicering/daglig drift**

Efter indflytning er det aftalt i Vallensbæk Boligselskab, at det bliver Flemming og Jan fra Højstrupparken, som skal servicere vores bebyggelse.

Der skal laves en oversigt med telefonnumre, mailadresse og beskrivelse af, hvad vi kan kontakte dem om og deres opgaver i ejendommen, fx affald, miljø, sne.

**Råderet**

Råderetskataloget er klar indtil videre og dækker de forhold, som er gældende nu. Vi blev lovet, at de blanketter, som skal bruges, vil være klar inden 1. april, så vi kan komme i gang med at oprette sager.

(Råderetskatalog er fremsendt særskilt og kommer på vores hjemmeside.)

**Emhætte**

Emhætten er som set i prøvebolig. !

**Tegninger, stikkontakter og tv stik**

Det blev fremført, at der ikke er det antal stikkontakter, som der skal være og nogle kontakter er placeret bag faste skabe.

Katja svarede, at der er det antal, som loven kræver, men de er bare forkert placeret. Det er en ærgerlig sag, men der er ikke så meget at gøre nu. !

På flere møder, er der blevet spurgt til, om vi kunne få mål faste tegninger, el tegninger med stikkontakter og tv stik og ventilationstegninger, så vi ikke skal sidde og rode i dropboks.

Det er vi blevet lovet hver gang spørgsmålet er stillet, men vi har aldrig fået disse tegninger. !

**Parkering**

Parkeringsudvalget (Jørgen Bresson, Gert Ehrhorn og Lars Søeborg) har afleveret et godt beskrevet oplæg til håndtering af parkeringslicenser og gæstebilletter.

Reglerne skal nu gennemskrives af KAB og godkendes af Organisationsbestyrelsen. Herefter vil de blive sendt ud til beboerne.

Der er stadig nogle udestående spørgsmål, herunder blanketter, som skal anvendes, hvis vi oplever, at der ikke er ledig parkeringsplads.

**Handicapparkering**

Der var et spørgsmål om handicapparkering. Spørgsmålet er ved at blive undersøgt. *Nærmere herom i næste nyhedsbrev.*

**Elbil**

Der blev spurgt til planerne om en elbil, som vi tidligere har hørt om. Der var ikke nyt i sagen.

**Cykelparkering**

Katja viste tegning af cykelparkering/stativ med plads til 54 cykler på fælles dæk ud mod Vallensbæk Torvevej. Der bliver to rækker over for hinanden overdækket med tag, som er dimensioneret til, at der kommer sne om vinteren.

**Fælleslokale, beboerhotel, udearealer**

Et udvalg med Marianne Johansen, som tovholder har arbejdet med dette emne. De har allerede fremlagt en oversigt over forslag til møbler og andre anskaffelser. Det samlede budget viser ca. kr. 250.000, som er inden for rammebeløb.

Fælleslokalet er godkendt til 75 personer.

Der er ønske om en større og hurtigere opvaskemaskine.

Det blev understreget, at det er et anretter køkken.

Men der er ikke for meget plads i køkkenet, derudover mangler der plads til opbevaring, fx når alle møbler ikke er i brug.

Beboerne blev bedt om at tilkendegive, om de evt. ville være indstillet på at ændre beboerhotelværelset til opbevaringsrum. Flere beboere fremførte, at det netop var beboerhotellet, som var med til at de valgte at bo i seniorbofællesskabet.

Marianne spurgte, om der måske var nogle, som ville donere nogle blomsterkummer. Du kan evt. kontakte Marianne herom, send fx. et billede, så vi sikrer, at det bliver nogenlunde ensartede ting, der bliver stillet på fællesarealet.

**TV, datanet**

Også her er der et udvalg i gang, men indtil videre har det især været Bente, som har indhentet tilbud. Så der mangler stadig et stort stykke arbejde med at analysere tilbud og finde leverandør.

Det har blandt andet betydning, når beboerne skal flytte kundeforhold, hvilken leverandør der bliver valgt.

**Besøg i bolig**

3. april kl. 16 - 18 er der mulighed for at besøge egen bolig.

Der var flere, som stillede spørgsmål til, om det bliver muligt at tage fx. tæppe- eller gardinmand med til at tage mål. Det kunne også være en håndværker, som skal opbygge skillevæg for en beboer.

Invitation følger i løbet af marts måned.

**Forsikring**

Vi har tidligere oplyst om, at vi fra den 1. april overtager forsikringsansvar for hvidevarer. Det fremgår af de fleste **policer, at ved flytning i Danmark dækker indboforsikringen i både den gamle og den nye helårsbolig i indtil 3 måneder fra den faktiske overtagelsesdato af den nye helårsbolig.**

Fastmonterede skabe og faste installationer er en del af bygningsforsikringen.
Den faktiske overtagelsesdato er 1. maj 2017. Vi betaler husleje fra denne dato og får nøglen udleveret.

*Du skal derfor kontakte dit forsikringsselskab og få lavet et tillæg, som siger, at din indboforsikring dækker på den nye adresse fra 1. april 2017.*

**Altanernes bæreevne**

Der er også kommet et spørgsmål om altanernes bæreevne. Bæreevnen er 2,5kN. Det svarer til 250 kg pr. kvm. Det betyder at:

Altan  10 kvm  har en bæreevne på 2500 kg.
Altan  12 kvm  har en bæreevne på  3000 kg.
Altan  15 kvm  har en bæreevne på 3750 kg.

**Her kan du finde oplysninger**

På KAB´s hjemmeside www.kab-bolig.dk kan du finde oplysninger om KAB og boligafdelingerne.

Med forbehold.

Vallensbæk, den 20. februar

Vallensbæk Senior Park

Peder